এই কানাঘুষার সময়ে আওয়ামী লীগের কেন্দ্রীয় কার্যনির্বাহী সদস্য বদর উদ্দিন আহমদ কামরানের মুখোমুখি হয়েছিলেন সিলেটভিউ২৪ডটকম’র এই প্রতিবেদক। আলাপকালে দলীয় মনোনয়ন পেতে শতভাগ আশাবাদী কামরান মেয়র নির্বাচিত হলে কিভাবে কাজ করবেন, সেই পরিকল্পনার কথা শুনিয়েছেন। জানিয়েছেন, ফের মেয়রের চেয়ারে বসতে পারলে ‘বিশেষজ্ঞ মতামত নিয়ে মাস্টারপ্ল্যান করে’ পুরো সিলেট নগরীর চেহারাকে ‘ঝকঝকে তকতকে’ করার চেষ্টা চালাবেন তিনি।